paragraph_text: Mahniti Orlando ili Bijesni Orlando (tal. Orlando furioso) je u književnosti epski spjev talijanskog pjesnika Ludovica Ariosta i jedno je od najboljih književnih ostvarenja talijanske renesanse. U djelu se opisuju viteški podvizi i nesretna ljubav viteza Orlanda u ratovima protiv Saracena u ranom srednjem vijeku, i to na simpatično-ironičan način.